Prosopocoilus (Cyclotropus) congoensis

Prosopocoilus congoensis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannene ca. 30-35 millimeter), mørkt rødbrun hjortebille. Hannen har krumme, slanke kjever (mandibler), disse har tenner bare i spissen. Hodet er litt lengre enn bredt, pannen er litt vagt uthulet i midten. Antennene har en tre- eller fire-leddet vifte. Pronotum er betydelig bredere enn langt, rundet. Dekkvingene er glatte og nokså blanke, scutellum og sømmen er mørkere. Beina er for det meste rødlige. Hunnen er mye mindre enn hannen, blankere, uten forstørrede kjever, kroppsformen bredere, hodet tett og kraftig punktert.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten lever i Kongo og Kamerun.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Cyclotropus Oberthür & Houlbert, 1914
 Prosopocoilus (Cyclotropus) congoensis (Bomans, 1967)

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Biller formelt beskrevet i 1967
Dyr formelt beskrevet av Hugues Eli Bomans
Kameruns insekter
Den demokratiske republikken Kongos insekter